ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતે એક દિવસમાં સૌથી વધુ સાજા થયેલા દર્દીઓની સંખ્યામાં વધુ એક વિક્રમ નોંધાવ્યો
છેલ્લા 24 કલાકમાં 62,282 દર્દીઓ સાજા થયા
સક્રિય કેસમાં ઘટાડો અને સાજા થવાના કેસમાં વધારો
એક દિવસમાં સૌથી વધુ સાજા થયેલા દર્દીઓની સંખ્યાની નોંધણીના પથ પર અગ્રેસર રહીને, ભારતે વધુ એક વખત કોવિડ-19માંથી એક દિવસમાં સૌથી વધુ સાજા થયેલા દર્દીઓની સંખ્યા નોંધાવીને અન્ય એક સીમાચિન્હ પાર કર્યું. છેલ્લા 24 કલાકમાં 62,282 દર્દીઓ સાજા સાજા થતા તેમને રજા આપવામાં આવી છે.
વધુ દર્દીઓ સ્વસ્થ થતાં અને હોસ્પિટલો અને હોમ આઈસોલેશન માંથી રજા મળતા કોવિડ-19માંથી સાજા થયેલા દર્દીઓની કુલ સંખ્યા આજે લગભગ 21.5 લાખ ને પાર પહોંચી ગઈ છે. સક્રિય કોવિડ-19 કેસ અને સાજા થયેલા દર્દીઓની સંખ્યા વચ્ચેનું અંતર પણ વધીને આજે 14,66,918 થઈ ગયું છે. સતત વધી રહેલ સાજા થયેલા દર્દીઓની સંખ્યાને લીધે સાજા થવાના દરમાં પધ્ધતિસરનો વધારો થયો છે અને સાથે જ સક્રિય કેસની ટકાવારીમાં પણ ઘટાડો થયો છે.
વધુ સંખ્યામાં દર્દીઓ સાજા થતા, ભારતમાં સાજા થવાનો દર વધીને 74%  થયો છે, જે વધુને વધુ દર્દીઓના સાજા થવાના પ્રમાણને સુનિશ્ચિત કરે છે.
33 રાજ્યો અને કેન્દ્ર શાસિત પ્રદેશોમાં સાજા થવાનો દર 50%થી વધુ હોવાનું નોંધાતા, આ દરને વધુ આધાર પ્રાપ્ત થયો છે.
વર્તમાન સક્રિય કેસ  એ દેશમાં વાસ્તવિક કેસનું ભારણ છે. છેલ્લા 24 કલાકમાં વધુ ઘટાડો નોંધાતા, તે આજે કુલ પોઝિટીવ કેસના 23.82% છે. આ તમામ કેસ સક્રિય તબીબી દેખરેખ હેઠળ છે.
હોસ્પિટલમાં વધુ ધ્યાન કેન્દ્રિત સુધારેલ અને અસરકારક તબીબી સારવાર, દેખરેખ હેઠળ હોમ અઈસોલેશન, નોન-ઇન્વેઝીવ ઓક્સિજન સપોર્ટનો ઉપયોગ, દર્દીઓને તાત્કાલિક અને સમયસરની સારવાર માટે લઈ જવા સુધારેલી એમ્બ્યુલન્સ સેવાઓ, દિલ્હીની એઈમ્સ દ્વારા ટેલી-પરામર્શ થકી કોવિડ-19 દર્દીઓની સારવાર કરતા ડોકટરોને યોગ્ય તકનીકી માર્ગદર્શન આપી તેમની તબીબી કુશળતામાં વધારો કરવો, વગેરે સુવિધાઓએ દર્દીઓના કુશળ વ્યવસ્થાપનને સુનિશ્ચિત કર્યું છે. આ સુવિધાઓએ ભારતમાં વૈશ્વિક સરેરાશ કરતા ઓછો મૃત્યુદર સુનિશ્ચિત કર્યો છે. જે સતત સકારાત્મક દિશામાં ઘટીને રહ્યો છે અને વર્તમાનમાં તે 1.89% છે.
રોગની ઓળખ માટે છેલ્લા 24 કલાકમાં 8,05,985 નમુનાઓનું પરીક્ષણ કરવામાં આવ્યું છે. પરિણામે સંચિત પરીક્ષણોની સંખ્યા 3,3,467,237 થઈ ગઈ છે.
દેશમાં પરીક્ષણ લાબેરેટરીનું નેટવર્ક સતત મજબૂત થઈ રહ્યું છે. આજે દેશમાં કુલ 1504 લેબોરેટરી કાર્યરત છે, જેમાં 978 સરકારી ક્ષેત્રમાં અને 526 ખાનગી ક્ષેત્રમાં કાર્યરત છે. આમાં સામેલ છે:
- રીઅલ-ટાઇમ RT PCR આધારિત પરીક્ષણની લેબ: 772 
- TrueNat આધારિત પરીક્ષણની લેબ: 614 
- CBNAAT આધારિત પરીક્ષણની લેબ: 118 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
મંત્રીમંડળ
કેન્દ્રીય મંત્રીમંડળે અરુણાચલ પ્રદેશની રાજધાની હોલોંગી, ઇટાનગર ખાતેના ગ્રીનફિલ્ડ એરપોર્ટનું "ડોની પોલો એરપોર્ટ, ઇટાનગર" નામકરણને મંજૂરી આપી
નામ અરુણાચલના લોકોનો સૂર્ય  અને ચંદ્ર  પ્રત્યેનો આદર દર્શાવે છે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે હોલોંગી, ઇટાનગર ખાતેના ગ્રીનફિલ્ડ એરપોર્ટનું "ડોની પોલો એરપોર્ટ, ઇટાનગર" નામકરણ કરવાની મંજૂરી આપી છે.
અરુણાચલ પ્રદેશની રાજ્ય સરકાર દ્વારા એરપોર્ટનું નામ 'ડોની પોલો એરપોર્ટ, ઇટાનગર' રાખવાનો ઠરાવ પસાર કરવામાં આવ્યો હતો, જે લોકોની પરંપરાઓ અને સમૃદ્ધ સાંસ્કૃતિક વારસાના પ્રતીક તરીકે સૂર્ય  અને ચંદ્ર  પ્રત્યેના રાજ્ય લોકોના આદરને પ્રતિબિંબિત કરે છે.
ભારત સરકારે જાન્યુઆરી, 2019માં હોલોંગી ગ્રીનફિલ્ડ એરપોર્ટના વિકાસ માટે 'સૈદ્ધાંતિક' મંજૂરી આપી હતી. આ પ્રોજેક્ટ કેન્દ્ર સરકાર અને અરુણાચલ પ્રદેશની રાજ્ય સરકારની સહાયથી રૂ. 646 કરોડના ખર્ચે એરપોર્ટ ઓથોરિટી ઓફ ઈન્ડિયા  દ્વારા વિકસાવવામાં આવી રહ્યો છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આવાસ અને ગરીબી ઉન્મૂલન મંત્રાલય
મંત્રીમંડળે ભારત અને માલદીવ્સ વચ્ચે દીર્ઘકાલિન શહેરી વિકાસના ક્ષેત્રમાં સહકાર માટેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત સરકારના આવાસ અને શહેરી વિકાસ મંત્રાલય  અને માલદીવ્સ સરકારના રાષ્ટ્રીય આયોજન, આવાસ અને માળખાકીય સુવિધા મંત્રાલય વચ્ચે દીર્ઘકાલિન શહેરી વિકાસના ક્ષેત્રમાં પારસ્પરિક સહયોગ માટેના સમજૂતી કરાર ને મંજૂરી આપી છે. આ કરાર પર ફેબ્રુઆરી 2021માં બંને પક્ષોએ હસ્તાક્ષર કર્યા હતા.
આ સમજૂતી કરારના માળખા અંતર્ગત સહકાર માટેના કાર્યક્રમોની વ્યૂહનીતિ ઘડવા અને તેના અમલીકરણ માટે એક સંયુક્ત કામગીરી સમૂહ ની રચના કરવામાં આવશે. સંયુક્ત કામગીરી સમૂહની બેઠક એકાંતર વર્ષે માલદીવ્સ અને ભારતમાં વાર્ષિક ધોરણે યોજાશે.
લાભો:
આ સમજૂતી કરારથી બંને દેશો વચ્ચે દીર્ઘકાલિન શહેરી વિકાસના ક્ષેત્રમાં મજબૂત, ઘનિષ્ઠ અને લાંબાગાળાનો દ્વિપક્ષીય સહકાર સ્થાપિત કરવાનું પ્રોત્સાહન આપી શકાશે. આ MoUના કારણે શહેરી આયોજન, સ્માર્ટ સિટી વિકાસ, ઘન કચરાના વ્યવસ્થાપન, પરવડે તેવા આવાસ, શહેરી હરિત પરિવહન, શહેરી સામુહિક ઝડપી પરિવહન સહિતના દીર્ઘકાલિન શહેરી વિકાસના ક્ષેત્રોમાં રોજગારીનું સર્જન થવાની પણ અપેક્ષા છે.
વિગતો:
આ સમજૂતી કરાર બંને પક્ષોએ જે તારીખે એટલે કે 20 ફેબ્રુઆરી 2021ના રોજ તેના પર હસ્તાક્ષર કર્યા તે દિવસથી અમલમાં આવ્યો છે અને તે સદાકાળ સુધી અમલમાં રહેશે.
આ MoUનો મૂળ ઉદ્દેશ શહેરી આયોજન, સ્માર્ટ સિટી વિકાસ, ઘન કચરાના વ્યવસ્થાપન, પરવડે તેવા આવાસ, શહેરી હરિત પરિવહન, શહેરી સામુહિક ઝડપી પરિવહન અને કરાર પર હસ્તાક્ષર કરનારા બંને પક્ષોના પારસ્પરિક હિતોના અન્ય સંબંધિત ક્ષેત્રો સહિત દીર્ઘકાલિન શહેરી વિકાસના ક્ષેત્રમાં ભારત- માલદીવ્સ વચ્ચે ટેકનિકલ સહયોગ પૂરો પાડવાનો અને તેને વધુ મજબૂત બનાવવાનો છે.
(Visitor Counter : 149
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 124 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 20.20 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,24,90,65,030
|
|
બાકી ઉપલબ્ધ
|
|
20,20,48,426
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 124 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 20.20 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 115
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 201.99 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 28,83,489 ડોઝ આપવામાં આવ્યા
ભારતમાં સક્રિય કેસનું ભારણ 1,52,200 થયું
સક્રિય કેસનું ભારણ હાલમાં 0.35% છે
સાજા થવાનો દર હાલમાં 98.45% નોંધાયો
છેલ્લા 24 કલાકમાં 18,143 દર્દીઓ સાજા થયા, કુલ વધીને 4,32,10,522 દર્દીઓ સાજા થયા
છેલ્લા 24 કલાકમાં ભારતમાં 20,279 નવા કેસ નોંધાયા
દૈનિક પોઝિટિવીટી દર 5.29% પહોંચ્યો
સાપ્તાહિક પોઝિટિવીટી દર હાલમાં 4.46% છે
કુલ 87.25 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,83,657 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
ગૃહ મંત્રાલય
મંત્રીમંડળે ભારતના પૂર્વ રાષ્ટ્રપતિ શ્રી પ્રણવ મુખરજીના દુ:ખદ અવસાન અંગે શોક વ્યક્ત કર્યો
શ્રી પ્રણવ મુખરજીની યાદમાં બે મિનિટનું મૌન પાળવામાં આવ્યું
મંત્રીમંડળે ભારતના પૂર્વ રાષ્ટ્રપતિ શ્રી પ્રણવ મુખર્જીના દુ:ખદ અવસાન અંગે શોક વ્યક્ત કર્યો હતો.
શ્રી પ્રણવ મુખર્જીની યાદગીરીમાં મંત્રીમંડળે બે મિનિટનું મૌન પણ પાળ્યું હતું.
મંત્રીમંડળે આજે નિમ્નલિખિત ઠરાવ પસાર કર્યો:
“ભારતના પૂર્વ રાષ્ટ્રપતિ શ્રી પ્રણવ મુખરજીના દુઃખદ અવસાન અંગે મંત્રીમંડળે દુ:ખની લાગણી વ્યક્ત કરી છે.
તેમના અવસાનથી દેશે એક પ્રતિષ્ઠિત નેતા અને એક ઉત્તમ સંસદ સભ્ય ગુમાવ્યા છે.
શ્રી પ્રણવ મુખર્જી ભારતના 13મા રાષ્ટ્રપતિ હતા તથા શાસનના અજોડ અનુભવી વ્યક્તિ હતા, જેમણે કેન્દ્રીય વિદેશ, સંરક્ષણ, વાણિજ્ય અને નાણાં મંત્રી તરીકે સેવા આપી હતી.
પશ્ચિમ બંગાળના બીરભૂમ જિલ્લાના નાના ગામ મીરાતીમાં 11 ડિસેમ્બર, 1935ના રોજ જન્મેલા શ્રી મુખર્જીએ ઇતિહાસ અને રાજકીય વિજ્ઞાનમા માસ્ટર ડિગ્રી મેળવી હતી તેમજ કોલકાતા યુનિવર્સિટીમાંથી લોની ડિગ્રી મેળવી હતી. ત્યારબાદ તેમણે કોલેજમાં શિક્ષક અને પત્રકાર તરીકે વ્યવસાયિક જીવનની શરૂઆત કરી. રાષ્ટ્રીય ચળવળમાં તેમના પિતાના યોગદાનથી પ્રેરાઈને, શ્રી મુખર્જીએ 1969માં રાજ્યસભામાં ચૂંટાયા બાદ સંપૂર્ણ સમયના જાહેર જીવનની શરૂઆત કરી.
શ્રી મુખર્જીએ 1973-75 દરમિયાન નાયબ મંત્રી, ઉદ્યોગ; શિપિંગ અને ટ્રાન્સપોર્ટ, સ્ટીલ અને ઉદ્યોગ તથા રાજ્ય કક્ષના નાણા મંત્રી તરીકે સેવા આપી. તેમણે 1982માં પ્રથમ વખત ભારતના નાણાંમંત્રી તરીકે પદ સંભાળ્યું અને 1980થી 1985 સુધી રાજ્યસભામાં ગૃહના નેતા રહ્યા. 1991થી 1996 સુધી તેઓ આયોજન પંચના ઉપાધ્યક્ષ રહ્યા; ત્યાર બાદના વર્ષોમાં એક સાથે તેઓ 1993થી 1995 સુધી વાણિજ્ય મંત્રી અને 1995થી 1996 સુધી વિદેશ મંત્રી; 2004થી 2006 સુધી સંરક્ષણ મંત્રી ત્યારબાદ તેમણે ફરીથી 2006થી 2009 સુધી વિદેશ મંત્રી તરીકે સેવા આપી અને 2009થી 2012 સુધી નાણા મંત્રી તરીકે કામ કર્યું. 2004થી 2012 સુધી તેઓ લોકસભામાં ગૃહના અગ્રણી નેતા હતા.
શ્રી પ્રણવ મુખર્જીએ 25 જુલાઈ, 2012ના રોજ ભારતના રાષ્ટ્રપતિ પદનો કાર્યભાર સંભાળ્યો અને તેમણે પાંચ વર્ષનો સંપૂર્ણ કાર્યકાળ પૂર્ણ કર્યો. રાષ્ટ્રપતિ તરીકે શ્રી મુખર્જીએ ઉચ્ચ હોદ્દાને ગૌરવ આપ્યું હતું અને રાષ્ટ્રીય અને આંતરરાષ્ટ્રીય બાબતો અંગે તેમણે વિદ્વતાપૂર્ણ અને માનવતાવાદી દૃષ્ટિકોણ અપનાવ્યો હતો.
શ્રી મુખર્જી એક ઉત્સુક વાચક તથા તેમણે ભારતીય અર્થવ્યવસ્થા અને રાષ્ટ્ર નિર્માણ અંગે અનેક પુસ્તકો લખ્યાં છે. 1997માં સર્વોત્તમ સંસદીય પુરસ્કાર, 2008માં પદ્મ વિભૂષણ અને 2019માં ભારતનો સર્વોચ્ચ નાગરિક પુરસ્કાર ભારત રત્ન સહિતના અનેક પુરસ્કારો અને સન્માનથી તેમને નવાજવામાં આવ્યા છે.
શ્રી મુખર્જીએ આપણા રાષ્ટ્રીય જીવન પર તેમની છાપ છોડી છે. તેમના અવસાનથી દેશે એક પ્રતિષ્ઠિત રાષ્ટ્રીય નેતા, કુશળ સંસદસભ્ય અને ઉત્તમ રાજકારણી ગુમાવ્યા છે.
મંત્રીમંડળે શ્રી પ્રણવ મુખરજીની રાષ્ટ્ર પ્રત્યેની સેવાઓની નોંધ લેતા પ્રસંશા કરી અને સરકાર અને સમગ્ર રાષ્ટ્ર વતી તેમના શોકગ્રસ્ત પરિવારના સભ્યો પ્રત્યે સંવેદના વ્યક્ત કરી છે.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીની હેનકોક પ્રોસ્પેક્ટીંગ ગ્રૂપ, રોય હિલ, એસ. કિડમેન એન્ડ કંપનીના એક્ઝિક્યુટિવ ચેરમેન શ્રીમતી ગિના રાઈનહાર્ટ એઓ સાથે મુલાકાત
પ્રધાનમંત્રી શ્રી નરેન્દ્ર મોદી 23 મે 2023ના રોજ ઓસ્ટ્રેલિયાના સિડનીમાં હેનકોક પ્રોસ્પેક્ટીંગ ગ્રુપ, રોય હિલ, એસ. કિડમેન એન્ડ કંપનીના એક્ઝિક્યુટિવ ચેરમેન શ્રીમતી જીના રાઈનહાર્ટ એઓને મળ્યા હતા.
પ્રધાનમંત્રીએ ભારતમાં હાથ ધરવામાં આવેલા પરિવર્તનકારી સુધારાઓ અને પહેલો પર પ્રકાશ પાડ્યો હતો અને તેમને ખાણ તેમજ ખનિજ ક્ષેત્રમાં ટેક્નોલોજી, રોકાણ અને કૌશલ્યમાં ભાગીદાર બનવા આમંત્રણ આપ્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 31.69 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.15 કરોડથી વધુ ડોઝ ઉપલબ્ધ
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે.કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 31.69 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 30,54,17,617 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.15 કરોડ  થી વધુ કોવિડ રસી ઉપલબ્ધ છે.
પ્રધાનમંત્રીનું કાર્યાલય
પ્રધાનમંત્રીએ જાણીતા સંસ્કૃત વિદ્વાન પંડિત રેવા પ્રસાદ દ્વિવેદીના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ જાણીતા સંસ્કૃત વિદ્વાન પંડિત રેવા પ્રસાદ દ્વિવેદી જીના નિધન અંગે ઊંડું દુઃખ વ્યક્ત કર્યુ હતું.
પ્રધાનમંત્રીએ એક ટ્વીટમાં કહ્યું હતું, “સંસ્કૃતની મહાન વિભૂતિ મહામહોપાધ્યાય પંડિત રેવા પ્રસાદ દ્વિવેદી જીના નિધનથી અંત્યંત દુઃખ પહોંચ્યું છે. તેમણે સાહિત્ય અને શિક્ષણના ક્ષેત્રમાં અનેક સીમાચિહ્નો પાર કર્યા. તેમની વિદાયથી સમાજ માટે પૂરી ન શકાય એવી ખોટ સર્જાઈ છે. શોકની આ ઘડીમાં તેમના પરિવારજનો અને પ્રશંસકોને મારી સાંત્વના. ઓમ શાંતિ.”
SD/GP/JD
(
વિજ્ઞાન અને ટેકનોલોજી મંત્રાલય
કોવિડ-19 પછી ભારતીય અર્થતંત્રને બેઠું કરવા શ્રેષ્ઠ પદ્ધતિઓ ચકાસતી TIFAC
કોવિડ 19 પછી ભારતીય અર્થતંત્રને બેઠું કરવાની વ્યૂહરચના પર શ્વેતપત્ર તૈયાર કરશે
ભારત સરકારનાં વિજ્ઞાન અને ટેકનોલોજી વિભાગ  અંતર્ગત સ્વાયત્ત ટેકનોલોજી થિંક ટેંક ટેકનોલોજી ઇન્ફોર્મેશન, ફારકાસ્ટિંગ એન્ડ એસેસ્સમેન્ટ કાઉન્સિલ એ ભવિષ્ય માટે વિચારવાની પોતાની કામગીરીને ધ્યાનમાં રાખીને કોવિડ 19 પછી ભારતીય અર્થતંત્રને બેઠું કરવાની વ્યૂહરચના સાથે સંબંધિત શ્વેતપત્ર તૈયાર કરી રહી છે.
આ શ્વેતપત્ર મુખ્યત્વે મેક ઇન ઇન્ડિયા પહેલોને મજબૂત કરવા, સ્વદેશી ટેકનોલોજીનું વાણિજ્યિકરણ, ટેકનોલોજીથી સંચાલિત જાહેર વિતરણ વ્યવસ્થા , ગ્રામીણ વિસ્તારોમાં સ્વાથ્ય સાથે સંબંધિત અસરકારક સારસંભાળ પૂરી પાડવા, આયાત ઘટાડવા, એઆઈ, મશીન લર્નિંગ, ડેટા એનાલીટિક્સ વગેરે જેવી વિકસતી ટેકનોલોજીનો સ્વીકાર કરવા જેવા મુદ્દા પર મુખ્યત્વે કેન્દ્રિત હશે.
સંપૂર્ણ વિશ્વ કોવિડ-19 સામે લડાઈ માટે એક સાથે આવ્યું છે. આ રોગચાળાએ વિકાસશીલ અને વિકસિત એમ બંને પ્રકારનાં અર્થતંત્રો પર અસર કરી છે. વળી આ રોગચાળાની અસર ઉત્પાદનથી લઈને વેપાર, પ્રવાસન, શિક્ષણ, હેલ્થકેર વગેરે તમામ ક્ષેત્રોને થઈ છે. આ રોગચાળાની આર્થિક અસરનો આધાર કોઈ પણ દેશમાં રોગચાળો કેવી રીતે ફેલાયો અને એને નિયંત્રણમાં લેવાની વ્યૂહરચનાની અસરકારકતા પર રહેશે.
ડીએસટીના સચિવ પ્રોફેસર આશુતોષ શર્માએ કહ્યું હતું કે, “કોવિડ-19 વાયરસ સાથે આગળ વધવા માટે જ્યારે માનવીય સ્વાસ્થ્ય પર એની ઓછામાં ઓછી અસર થાય એવી દિશામાં ઉપયોગી કામગીરી કરવાની જરૂર છે, ત્યારે સાથે સાથે સામાજિક-આર્થિક સ્તરે મહત્તમ સુખાકારી જાળવવી પણ જરૂરી છે. એટલે ટેકનોલોજી સાથે સંબંધિત ઇચ્છિત હસ્તક્ષેપોનું વિશ્લેષણ અને વિવિધ ક્ષેત્રોમાં એની અસર નિર્ણય લેવા માટે એક મહત્ત્વપૂર્ણ ઉપયોગી પાસું છે.”
ટીઆઇએફએસીના વૈજ્ઞાનિકોની ટીમમાં વિવિધ શાખાઓનાં વૈજ્ઞાનિકો સામેલ છે, જેઓ ભારતીય અર્થતંત્રને બેઠું કરવાની શ્રેષ્ઠ પદ્ધતિઓ ચકાસે છે અને કોવિડ 19 પછી એની અસર ઘટાડવા પ્રયાસ કરે છે. તેઓ સમાન સ્થિતિનો સામનો કરવા ભવિષ્યની વ્યૂહરચનાઓ પણ ડિઝાઇન કરે છે.
અત્યાર સુધી ભારતે આ રોગચાળાને નિયંત્રણમાં લેવા સુઆયોજિત પગલાં લીધા છે, જેમાં શરૂઆતનાં તબક્કામાં લોકડાઉન મહત્ત્વપૂર્ણ છે.તમામ સરકારી વિભાગો, સંશોધન સંસ્થાઓ, નાગરિક સમાજ સંસ્થાઓ, અને વધારે મહત્ત્વપૂર્ણ બાબત એ છે કે, ભારતીય નાગરિકોએ શક્ય એટલી મહત્તમ રીતે કોવિડ 19ની અસરનો સરભર કરવા હાથ મિલાવ્યાં છે. ટીઆઇએફએસી દ્વારા તાજેતરનો પ્રયાસ કોવિડ-19 પછી ભારતીય અર્થતંત્રને મજબૂત કરવા આગળનો માર્ગ પ્રશસ્ત કરવામાં મદદરૂપ થશે.
[વધારે વિગત મેળવવા : નિર્મલા કૌશિક, nirmala.kaushik[at]gmail[dot]com, મોબાઇલ : 9811457344]
GP/DS
(Visitor Counter : 114
મહિલા અને બાળ વિકાસ મંત્રાલય
મહિલા અને બાળ વિકાસ મંત્રાલય આવતીકાલે છોકરીઓ માટે “બેટીઓ બને કુશલ” બિન-પરંપરાગત આજીવિકામાં કૌશલ્ય પર રાષ્ટ્રીય પરિષદનું આયોજન કરશે
કન્યાઓને કૌશલ્ય પ્રદાન કરવા, નવા યુગની કુશળતા અને બિન-પરંપરાગત આજીવિકા પર ધ્યાન કેન્દ્રિત કરવાનો ઉદ્દેશ્ય
કાર્યબળમાં સમાન અને સશક્ત ભાગીદારી માટે યુવા છોકરીઓના કૌશલ્ય વિકાસ માટે કૌશલ્ય વિકાસ અને ઉદ્યોગ સાહસિકતા મંત્રાલય અને લઘુમતી બાબતોના મંત્રાલય સાથે એમઓયુ પર હસ્તાક્ષર કરવામાં આવશે
"બેટીયાં બને કુશલ" કાર્યક્રમનું દેશભરના દર્શકો માટે જીવંત પ્રસારણ કરવામાં આવશે
કેન્દ્રીય મહિલા અને બાળ વિકાસ મંત્રી અને સમગ્ર ભારતમાંથી NTL માં પોતાની ઓળખ ઉભી કરનાર કિશોરીઓના જૂથ વચ્ચે એક વાર્તાલાપ સત્ર યોજાશે
યોજનાના અમલીકરણ માટે રાજ્યો/જિલ્લાઓને માર્ગદર્શન આપવા BBBP ઓપરેશનલ મેન્યુઅલ શરૂ કરવામાં આવશે
11 ઓક્ટોબર, 2022 ના રોજ આંતરરાષ્ટ્રીય બાલિકા દિવસ નિમિત્તે, મહિલા અને બાળ વિકાસ મંત્રાલયે બેટી બચાવો, બેટી પઢાવો, “બેટીયાં બને કુશલ” બેનર હેઠળ કન્યાઓ માટે બિન-પરંપરાગત આજીવિકા  માં કૌશલ્ય પર રાષ્ટ્રીય પરિષદનું આયોજન કરશે. આ કોન્ફરન્સ મંત્રાલયો અને વિભાગો વચ્ચે એકતા પર ભાર મૂકશે તેની ખાતરી કરવા માટે કે છોકરીઓ તેમના કૌશલ્યોનું નિર્માણ કરે તેમજ વિજ્ઞાન, ટેક્નોલોજી, એન્જિનિયરિંગ અને ગણિત  સહિતના વિવિધ વ્યવસાયોમાં કર્મચારીઓમાં પ્રવેશ કરે, જ્યાં છોકરીઓનું ઐતિહાસિક રીતે ઓછું પ્રતિનિધિત્વ કરવામાં આવી રહ્યું છે. આ ઇવેન્ટમાં કૌશલ્ય વિકાસ અને સાહસિકતા મંત્રાલય અને લઘુમતી બાબતોના મંત્રાલય સાથે તેમના કાર્યબળમાં યુવા છોકરીઓની ઉન્નત, સમાન અને સશક્ત ભાગીદારી માટે એમઓયુ પર હસ્તાક્ષર કરવામાં આવશે. મિશન શક્તિ માર્ગદર્શિકા અનુસાર કરવામાં આવેલા ફેરફારોના પરિણામે યોજનાના અમલીકરણ માટે રાજ્યો/જિલ્લાઓને માર્ગદર્શન આપવા માટે આ પ્રસંગે BBBP ઓપરેશનલ મેન્યુઅલ પણ લોન્ચ કરવામાં આવશે.
"બેટીયોં બને કુશલ" કાર્યક્રમનું સમગ્ર દેશમાં પ્રેક્ષકો માટે જીવંત પ્રસારણ  કરવામાં આવશે, અને મહિલા અને બાળ વિકાસ મંત્રાલય, કૌશલ્ય વિકાસ અને ઉદ્યોગ સાહસિકતા મંત્રાલય દ્વારા હોસ્ટ કરવામાં આવશે. રમતગમત, લઘુમતી બાબતોના મંત્રાલય, મંત્રાલયના શિક્ષણ પ્રતિનિધિઓ તેમજ નેશનલ કાઉન્સિલ ફોર પ્રોટેક્શન ઓફ ચાઈલ્ડ રાઈટ્સ જેવી વૈધાનિક સંસ્થાઓ ભાગ લે તેવી અપેક્ષા છે. આ ઇવેન્ટમાં ભારતભરમાંથી યુવતીઓ અને યુવતીઓ દાખલો બેસાડશે.
પ્રોગ્રામના અન્ય હાઇલાઇટ્સમાં શામેલ છે:
• કેન્દ્રીય મહિલા અને બાળ વિકાસ મંત્રી, સુશ્રી સ્મૃતિ ઝુબિન ઈરાની અને સમગ્ર ભારતમાંથી NTL માં પોતાની ઓળખ ઉભી કરનાર કિશોરીઓના જૂથ વચ્ચે એક વાર્તાલાપ સત્ર.
• ઓપરેશનલ માર્ગદર્શિકા અને સુસંગતતાના પરિમાણોને લગતી BBBP ઓપરેશનલ મેન્યુઅલનું પ્રકાશન.
• કૌશલ્ય વિકાસ અને ઉદ્યોગ સાહસિકતા મંત્રાલય અને લઘુમતી બાબતોના મંત્રાલય સાથે 21મી સદીના કૌશલ્યો પર જીવન અને રોજગારી કૌશલ્યો, ઉદ્યોગસાહસિકતા કૌશલ્યો, ડિજિટલ સાક્ષરતા અને નાણાકીય સાક્ષરતા કૌશલ્યો પર ધ્યાન કેન્દ્રિત કરીને પ્રતિબદ્ધતાઓની જાહેરાત.
• તે જ સ્થાનેથી પસંદ કરેલા જિલ્લાઓ દ્વારા કૌશલ્ય આધારિત શ્રેષ્ઠ પ્રથાઓનું પ્રદર્શન.
• ઉદ્યોગ, NGO અને CSO ના ઉદાહરણો સાથે NTL માં છોકરીઓ અને મહિલાઓના ટકાઉ સમાવેશ વિશે કેસ સ્ટડી.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 197
માહિતી અને પ્રસારણ મંત્રાલય
માહિતી અને પ્રસારણ મંત્રાલય દ્વારા હિન્દી અને ક્ષેત્રીય ભાષાઓમાં ટેલિવિઝન ધારાવાહિકમાં કલાકાર/ આભાર/ શીર્ષક બતાવવાની બાબતમાં પરામર્શ જારી
નવી દિલ્હી, 14-06-2019
માહિતી અને પ્રસારણ મંત્રાલયના ધ્યાનમાં આવ્યું છે કે હિન્દી અને ક્ષેત્રીય ભાષામાં ઘણા ટેલિવિઝન ચેનલ હિન્દી અને ક્ષેત્રીય ભાષાના ટેલિવિઝન ધારાવાહિકોના કલાકારો/આભાર/શીર્ષક માત્ર અંગ્રેજી ભાષામાં બતાવે છે. આ પ્રક્રિયાથી એવા લોકો ટેલિવિઝન ધારાવાહિકો/કાર્યક્રમોના કલાકારોની બાબતમાં બહુમુલ્ય માહિતી પ્રાપ્ત કરવાથી વંચિત રહી જાય છે, જેઓ માત્ર હિન્દી અને ક્ષેત્રિય ભાષા જાણે છે.
દેશના દર્શકો સુધી પહોંચ વધારવા અને તેમને ફાયદો કરાવવા માટે મંત્રાલયે દરેક ખાનગી ઉપગ્રહ ટેલિવિઝન ચેનલોને સલાહ આપી છે કે તેઓ હિન્દી અને ક્ષેત્રીય ભાષાઓમાં ટેલિવિઝન ધારાવાહિકોના કલાકારો/આભાર/શીર્ષકોની બાબતમાં જાણકારી હિન્દી અને તે ક્ષેત્રની ભાષામાં બતાવવાની બાબતમાં વિચાર કરે.
DK/NP/J.Khunt/GP
(Visitor Counter : 243
નાગરિક ઉડ્ડયન મંત્રાલય
27.03.2022 થી ભારતમાં/થી સુનિશ્ચિત વ્યાપારી આંતરરાષ્ટ્રીય પેસેન્જર સેવાઓ ફરી શરૂ થશે
કોવિડ-19ના ફેલાવાને રોકવા માટે, નાગરિક ઉડ્ડયન મહાનિદેશાલય એ તારીખ 19.03.2020ના પરિપત્ર દ્વારા 23મી માર્ચ 2020થી ભારતમાં/થી સુનિશ્ચિત આંતરરાષ્ટ્રીય કોમર્શિયલ પેસેન્જર સેવાઓની કામગીરી સ્થગિત કરી દીધી હતી. હાલમાં, DGCAના પરિપત્ર 28.02.2022ના સંદર્ભમાં, ભારતમાં/થી સુનિશ્ચિત આંતરરાષ્ટ્રીય વ્યાપારી પેસેન્જર સેવાઓનું સસ્પેન્શન આગળના આદેશો સુધી લંબાવવામાં આવ્યું છે.
સમગ્ર વિશ્વમાં રસીકરણના વધેલા કવરેજને માન્યતા આપ્યા પછી અને હિતધારકો સાથે પરામર્શ કર્યા પછી, ભારત સરકારે 27.03.2022થી ભારતમાં/થી સુનિશ્ચિત વ્યાપારી આંતરરાષ્ટ્રીય પેસેન્જર સેવાઓ એટલે કે સમર શેડ્યૂલ 2022ની શરૂઆત ફરી કરવાનો નિર્ણય લીધો છે, શેડ્યૂલનું સસ્પેન્શન ભારતમાંથી/થી વાણિજ્યિક આંતરરાષ્ટ્રીય પેસેન્જર સેવાઓ, આમ, 26.03.2022 ના રોજ માત્ર 2359 કલાક IST સુધી લંબાવવામાં આવે છે અને તે મુજબ એર બબલની વ્યવસ્થા માત્ર આ હદ સુધી લંબાવવામાં આવશે.
આંતરરાષ્ટ્રીય કામગીરીઓ 10.02.2022ની આંતરરાષ્ટ્રીય મુસાફરી માટે આરોગ્ય અને પરિવાર કલ્યાણ મંત્રાલયના માર્ગદર્શિકાના કડક પાલનને આધીન રહેશે અને સમયાંતરે સુધારો કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 222
પ્રધાનમંત્રીનું કાર્યાલય
પ્રધાનમંત્રીએ શ્રી રાજીવ ગાંધીને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ આજે પૂર્વ પ્રધાનમંત્રી શ્રી રાજીવ ગાંધીને તેમની જન્મજયંતી પર શ્રદ્ધાંજલિ અર્પણ કરી હતી.
પ્રધાનમંત્રીએ X પર પોસ્ટ કર્યું
" પૂર્વ પીએમ શ્રી રાજીવ ગાંધીજીને તેમની જન્મજયંતી પર મારી શ્રદ્ધાંજલિ."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે સતત અને સ્માર્ટ શહેરી વિકાસમાં ટેકનિકલ સહાય માટે ભારત અને ડેનમાર્ક વચ્ચેના સમજૂતિ કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા મંત્રીમંડળને સતત અને સ્માર્ટ શહેરી વિકાસના ક્ષેત્રમાં ટેકનિકલ સહાય માટે ભારત અને ડેનમાર્ક વચ્ચે એપ્રિલ 2018માં થયેલા સમજૂતિ કરાર  અંગે માહિતી આપવામાં આવી હતી.
વિગતો:
આ સમજૂતિનો હેતુ સંબંધિત મુદ્દાઓ પર જ્ઞાનની આપલે, સંસ્થાગત સહકાર, સંશોધન અને વિકાસ, વેપારી સંબંધોમાં પરસ્પર આદાન-પ્રદાનના માધ્યમથી સતત અને સ્માર્ટ શહેરી વિકાસના ક્ષેત્રમાં સહકાર માટેના દ્વિપક્ષીય સહકારને વેગ આપવાનો છે. સહકારના ક્ષેત્રોમાં સ્માર્ટ શહેરીકરણ સમાધાન, અનુરૂપ જીવનશૈલી, સતત અને વિસ્તૃત શહેરી વ્યવસ્થાપન, પુનર્વિકાસ અને જમીનનો સદુપયોગ, ઘન કચરા વ્યવસ્થાપન, વેસ્ટ એનર્જી, ટકાઉ પરિવહન પ્રણાલી, જળ અને સ્વચ્છતા વ્યવસ્થાપન, ઊર્જા કાર્યક્ષમતા, સંસાધનોનો સ્રોત અને અન્ય ક્ષેત્રનો સમાવેશ થાય છે જે અંગે સમજૂતિ સાધવામાં આવી હતી.
અમલીકરણની વ્યૂહરચના:
આ સમજૂતિ હેઠળ એક સંયુક્ત કાર્યકારી જૂથ ની રચના કરવામાં આવશે જે સમજૂતિ કરાર હેઠળ એક સહકાર માટેના કાર્યક્રમના અમલીકરણ માટેની વ્યૂહરચના ઘડશે. સંયુક્ત કાર્યકારી જૂથ બંને પક્ષો દ્વારા નિયત કરાયેલા સમયગાળા મુજબ વારાફરતી ભારત અને ડેનમાર્કમાં મળશે.
મુખ્ય અસરો:
આ સમજૂતિ બંને દેશો વચ્ચેના સતત અને સ્માર્ટ શહેરી વિકાસના ક્ષેત્રમાં દ્વિપક્ષીય સહકારને વેગ આપશે.
લાભાર્થીઓ:
આ સમજૂતિ ઘન કચરા વ્યવસ્થાપન અને વેસ્ટ એનર્જી, ટકાઉ પરિવહન પ્રણાલી, જળ અને સ્વચ્છતા વ્યવસ્થાપન, ઊર્જા કાર્યક્ષમતા અને સંસાધન સ્રોતના ક્ષેત્રમાં રોજગારીની તકો પેદા કરશે.
NP/J.Khunt/RP
(Visitor Counter : 121
પ્રધાનમંત્રીનું કાર્યાલય
પ્રધાનમંત્રીએ DRDO અને ભારતીય નૌકાદળને નેવલ પ્લેટફોર્મ પરથી BMD ઇન્ટરસેપ્ટરની સફળ અજમાયશની પ્રશંસા કરી
પ્રધાનમંત્રી શ્રી નરેન્દ્ર મોદીએ DRDO અને ભારતીય નૌકાદળની નૌકાદળના પ્લેટફોર્મ પરથી BMD ઇન્ટરસેપ્ટરની સફળ અજમાયશની પ્રશંસા કરી છે.
પ્રધાનમંત્રીએ ભારતીય નૌકાદળની ટ્વીટનો જવાબ આપ્યો
"આપણી સંરક્ષણ ક્ષમતાઓને વધુ મજબુત બનાવવા માટે આપણા વૈજ્ઞાનિકોને તેમની સતત મહેનત અને નિશ્ચય બદલ અભિનંદન."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(